CELEX: 32022D0266
Language: ro
Date: 2022-02-23 00:00:00
Title: Decizia (PESC) 2022/266 a Consiliului din 23 februarie 2022 privind măsuri restrictive ca răspuns la recunoașterea zonelor necontrolate de guvern din oblastele Donețk și Lugansk ale Ucrainei și la decizia subsecventă de a trimite trupe ruse în aceste zone

23.2.2022   
               
               
                  RO
               
               
                  Jurnalul Oficial al Uniunii Europene
               
               
                  LI 42/109
               
            
         DECIZIA (PESC) 2022/266 A CONSILIULUI
         din 23 februarie 2022
         privind măsuri restrictive ca răspuns la recunoașterea zonelor necontrolate de guvern din oblastele Donețk și Lugansk ale Ucrainei și la decizia subsecventă de a trimite trupe ruse în aceste zone
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 29,
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     Uniunea rămâne neclintită în sprijinirea suveranității și integrității teritoriale a Ucrainei.
                  
               
                     (2)
                  
                  
                     În concluziile sale din 24 și 25 iunie 2021, Consiliul European a invitat Rusia să își asume în întregime responsabilitatea în ceea ce privește asigurarea punerii în aplicare depline a acordurilor de la Minsk, aceasta fiind condiția esențială pentru orice schimbare substanțială a poziției Uniunii. Consiliul European a invitat, de asemenea, Comisia și Înaltul Reprezentant al Uniunii pentru afaceri externe și politica de securitate (denumit în continuare „Înaltul Reprezentant”) să prezinte opțiuni pentru măsuri restrictive suplimentare, inclusiv sancțiuni economice.
                  
               
                     (3)
                  
                  
                     În concluziile sale din 16 decembrie 2021, Consiliul European a subliniat necesitatea urgentă ca Rusia să dezamorseze tensiunile cauzate de concentrarea de forțe militare de-a lungul frontierei sale cu Ucraina și de retorica sa agresivă. Acesta și-a reafirmat sprijinul deplin pentru suveranitatea și integritatea teritorială a Ucrainei. Consiliul European a încurajat eforturile diplomatice și a sprijinit formatul Normandia pentru realizarea punerii în aplicare depline a acordurilor de la Minsk, dar în același timp a afirmat că orice nouă agresiune militară împotriva Ucrainei va antrena ca răspuns consecințe masive și un cost sever, inclusiv măsuri restrictive stabilite în coordonare cu partenerii.
                  
               
                     (4)
                  
                  
                     La 24 ianuarie 2022, Consiliul a aprobat concluzii în care a condamnat acțiunile agresive și amenințările continue ale Rusiei împotriva Ucrainei și a solicitat Rusiei să detensioneze situația, să respecte dreptul internațional și să participe în mod constructiv la dialog în cadrul mecanismelor internaționale stabilite. Reamintind Concluziile Consiliului European din 16 decembrie 2021, Consiliul a reafirmat că orice nouă agresiune militară a Rusiei împotriva Ucrainei va antrena consecințe masive și costuri severe, inclusiv un spectru larg de măsuri restrictive sectoriale și individuale, care ar urma să fie adoptate în coordonare cu partenerii.
                  
               
                     (5)
                  
                  
                     La 21 februarie 2022, președintele Federației Ruse a semnat un decret prin care se recunoaște independența și suveranitatea autoproclamatelor „Republica Populară Donețk” și „Republica Populară Lugansk” și a comandat forțelor armate ruse să se desfășoare în zonele respective.
                  
               
                     (6)
                  
                  
                     La 22 februarie 2022, Înaltul Reprezentant a emis o declarație în numele Uniunii prin care condamnă decizia președintelui Federației Ruse de a recunoaște zonele necontrolate de guvern din oblastele Donețk și Lugansk ale Ucrainei ca entități independente și decizia subsecventă de a trimite trupe ruse în aceste zone. Acest act ilegalesubminează și mai mult suveranitatea și independența Ucrainei și reprezintă o încălcare gravă a dreptului internațional și a acordurilor internaționale, inclusiv a Cartei Organizației Națiunilor Unite (ONU), a Actului final de la Helsinki, a Cartei de la Paris și a Memorandumului de la Budapesta, precum și a acordurilor de la Minsk și a Rezoluției 2202 (2015) a Consiliului de Securitate al ONU. Înaltul Reprezentant a făcut apel la Rusia, în calitate de parte la conflict, să anuleze recunoașterea, să își respecte angajamentele, să respecte dreptul internațional și să revină la discuțiile din cadrul formatului Normandia și al Grupului trilateral de contact. El a anunțat că Uniunea va răspunde la aceste încălcări recente ale Rusiei prin adoptarea de urgență a unor măsuri restrictive suplimentare.
                  
               
                     (7)
                  
                  
                     În aceste circumstanțe, Consiliul consideră că ar trebui interzis importul în Uniunea Europeană de mărfuri originare din zonele necontrolate de guvern din oblastele Donețk și Lugansk ale Ucrainei, cu excepția mărfurilor cărora Guvernul Ucrainei le-a acordat un certificat de origine.
                  
               
                     (8)
                  
                  
                     În plus, comerțul cu mărfuri și tehnologii destinate a fi utilizate în anumite sectoare în zonele necontrolate de guvern din oblastele Donețk și Lugansk ale Ucrainei ar trebui restricționat. Serviciile din sectorul transporturilor, telecomunicațiilor, energiei sau al prospecțiunilor, explorării și extracției de petrol, gaze și resurse minerale, precum și serviciile legate de activități de turism în zonele necontrolate de guvern din oblastele Donețk și Lugansk ale Ucrainei ar trebui să fie interzise.
                  
               
                     (9)
                  
                  
                     Sunt necesare acțiuni suplimentare din partea Uniunii pentru a pune în aplicare anumite măsuri,
                  
               ADOPTĂ PREZENTA DECIZIE:
         
            Articolul 1
            
               (1)   Se interzice importul în Uniune de mărfuri originare din zonele necontrolate de guvern din oblastul Donețk din Ucraina sau din zonele necontrolate de guvern din oblastul Lugansk din Ucraina.
            
            
               (2)   Se interzice furnizarea, în mod direct sau indirect, de finanțare sau asistență financiară, precum și de servicii de asigurare și reasigurare în legătură cu importul mărfurilor originare din zonele necontrolate de guvern din oblastul Donețk sau din zonele necontrolate de guvern din oblastul Lugansk.
            
         
         
            Articolul 2
            Interdicțiile prevăzute la articolul 1 nu se aplică mărfurilor originare din zonele necontrolate de guvern menționate la articolul 1 care au fost puse la dispoziție în vederea examinării, au fost controlate de către autoritățile ucrainene și care au primit un certificat de origine din partea Guvernului Ucrainei.
         
         
            Articolul 3
            Interdicțiile prevăzute la articolul 1 nu aduc atingere executării, până la 24 mai 2022 [JO: a se introduce data: 4 luni de la data adoptării prezentului act], a contractelor încheiate înainte de 23 februarie 2022 [JO: a se introduce DATA ADOPTĂRII prezentului act] sau a contractelor accesorii necesare pentru executarea unor astfel de contracte, care urmează a fi încheiate și executate până la 24 mai 2022 [JO: a se introduce data: 4 luni de la data adoptării prezentului act].
         
         
            Articolul 4
            Se interzice participarea în cunoștință de cauză și deliberată la activități care au ca obiect sau efect eludarea interdicțiilor prevăzute la articolul 1.
         
         
            Articolul 5
            
               (1)   Se interzice:
               
                           (a)
                        
                        
                           achiziționarea sau extinderea unei participații la bunuri imobile din zonele necontrolate de guvern menționate la articolul 1;
                        
                     
                           (b)
                        
                        
                           achiziționarea sau extinderea unei participații la entități din zonele necontrolate de guvern menționate la articolul 1, inclusiv achiziționarea acestor entități în totalitate și achiziționarea unor acțiuni la acestea și achiziționarea altor titluri cu caracter participativ;
                        
                     
                           (c)
                        
                        
                           acordarea de finanțare pentru entități din zonele necontrolate de guvern menționate la articolul 1sau în scopul probat al finanțării unor astfel de entități;
                        
                     
                           (d)
                        
                        
                           crearea unei asociații în participațiune cu entități din zonele necontrolate de guvern menționate la articolul 1; și
                        
                     
                           (e)
                        
                        
                           furnizarea de servicii de investiții direct legate de activitățile menționate la literele (a)-(d) de la prezentul alineat.
                        
                     
            
               (2)   Interdicțiile de la alineatul (1):
               
                           (a)
                        
                        
                           nu aduc atingere executării unei obligații care decurge din contracte încheiate înainte de 23 februarie 2022 [JO: a se introduce DATA ADOPTĂRII prezentului act]; și
                        
                     
                           (b)
                        
                        
                           nu împiedică extinderea unei participații, în cazul în care această extindere reprezintă o obligație în temeiul unui contract încheiat înainte de 24 februarie 2022.
                        
                     
            
               (3)   Se interzice participarea în cunoștință de cauză sau deliberată la activități care au drept obiect sau efect eludarea interdicțiilor menționate la alineatul (1).
            
            
               (4)   Interdicțiile și restricțiile prevăzute la prezentul articol nu se aplică desfășurării de activități economice legitime cu entități din afara zonele necontrolate de guvern menționate la articolul 1atunci când investițiile conexe nu sunt destinate unor entități din zonele necontrolate de guvern menționate la articolul 1.
            
         
         
            Articolul 6
            
               (1)   Se interzice vânzarea, furnizarea, transferul sau exportul de mărfuri și tehnologii de către resortisanți ai statelor membre sau de pe teritoriile statelor membre sau utilizând nave sau aeronave aflate sub jurisdicția statelor membre, indiferent dacă provin sau nu de pe teritoriul acestora,
               
                           (a)
                        
                        
                           oricărei persoane fizice sau juridice, entități sau organism din zonele necontrolate de guvern menționate la articolul 1;sau
                        
                     
                           (b)
                        
                        
                           pentru utilizare în zonele necontrolate de guvern menționate la articolul 1,
                        
                     în oricare din următoarele sectoare:
               
                           (i)
                        
                        
                           transporturi;
                        
                     
                           (ii)
                        
                        
                           telecomunicații;
                        
                     
                           (iii)
                        
                        
                           energie; și
                        
                     
                           (iv)
                        
                        
                           prospectarea, explorarea și extracția de petrol, gaze și resurse minerale.
                        
                     
            
               (2)   Furnizarea de:
               
                           (a)
                        
                        
                           asistență sau instruire tehnică și alte servicii legate de mărfuri și tehnologii în sectoarele menționate la alineatul (1);
                        
                     
                           (b)
                        
                        
                           finanțare sau asistență financiară pentru vânzarea, furnizarea, transferul sau exportul de mărfuri și tehnologii în sectoarele menționate la alineatul (1) sau pentru furnizarea de asistență sau instruire tehnică aferentă
                        
                     se interzice.
            
            
               (3)   Se interzice participarea în cunoștință de cauză sau deliberată la activități care au drept obiect sau efect eludarea interdicțiilor menționate la alineatele (1) și (2).
            
            
               (4)   Uniunea adoptă măsurile necesare în vederea identificării articolelor relevante care intră sub incidența prezentului articol.
            
         
         
            Articolul 7
            
               (1)   Se interzice furnizarea de asistență tehnică sau de servicii de brokeraj, de construcții sau de inginerie direct legate de infrastructură în zonele necontrolate de guvern menționate la articolul 1în sectoarele menționate la articolul 6 alineatul (1), indiferent de originea mărfurilor și a tehnologiilor.
            
            
               (2)   Interdicțiile de la alineatul (1) nu aduc atingere executării, până la 24 august 2022 [JO: a se introduce data: 6 luni de la adoptarea prezentului act], a contractelor încheiate înainte de 23 februarie 2022 [JO: a se introduce DATA ADOPTĂRII prezentului act] sau a contractelor accesorii necesare pentru executarea unor astfel de contracte.
            
            
               (3)   Se interzice participarea în cunoștință de cauză sau deliberată la activități care au drept obiect sau efect eludarea interdicțiilor menționate la alineatele (1) și (2).
            
         
         
            Articolul 8
            
               (1)   Autoritățile competente pot acorda o autorizație în legătură cu activitățile menționate la articolul 5 alineatul (1), articolul 6 alineatul (2) și articolul 7 alineatul (1), precum și cu privire la mărfurile și tehnologiile menționate la articolul 6 alineatul (1), cu condiția ca acestea să fie:
               
                           (a)
                        
                        
                           necesare în scopuri oficiale ale misiunilor consulare sau ale organizațiilor internaționale care beneficiază de imunități în conformitate cu dreptul internațional situate în zonele necontrolate de guvern menționate la articolul 1; sau
                        
                     
                           (b)
                        
                        
                           legate de proiecte exclusiv în sprijinul unor spitale sau al altor instituții sanitare publice care prestează servicii medicale sau instituții de învățământ civile situate în zonele necontrolate de guvern menționate la articolul 1, sau
                        
                     
                           (c)
                        
                        
                           aparate sau echipamente de uz medical.
                        
                     
            
               (2)   De asemenea, autoritățile competente pot acorda, în condițiile pe care le consideră adecvate, o autorizație pentru o tranzacție în legătură cu activitățile menționate la articolul 5 alineatul (1), cu condiția ca tranzacția să se realizeze în scopul întreținerii, pentru a garanta siguranța infrastructurii existente.
            
            
               (3)   De asemenea, autoritățile competente pot acorda o autorizație în legătură cu mărfurile și tehnologiile menționate la articolul 6 alineatul (1) și cu activitățile menționate la articolul 6 alineatul (2) și la articolul 7, în cazul în care vânzarea, furnizarea, transferul sau exportul articolelor ori desfășurarea activităților respective este necesară pentru prevenirea sau reducerea urgentă a efectelor unui eveniment care poate să aibă un impact grav și semnificativ asupra sănătății și siguranței umane, inclusiv asupra siguranței infrastructurii existente, sau asupra mediului. În situații de urgență justificate corespunzător, vânzarea, furnizarea, transferul sau exportul se poate realiza fără autorizație prealabilă, cu condiția ca exportatorul să notifice autoritatea competentă în termen de cinci zile lucrătoare de la efectuarea vânzării, furnizării, transferului sau exportului, oferind detalii cu privire la justificarea relevantă pentru vânzarea, furnizarea, transferul sau exportul fără autorizație prealabilă.
               Comisia și statele membre se informează reciproc cu privire la măsurile luate în temeiul prezentului alineat și distribuie orice alte informații relevante de care dispun.
            
         
         
            Articolul 9
            
               (1)   Se interzice furnizarea de servicii direct legate de activități de turism în zonele necontrolate de guvern menționate la articolul 1, de către resortisanți ai statelor membre sau de pe teritoriile statelor membre ori cu ajutorul navelor sau al aeronavelor aflate sub jurisdicția statelor membre.
            
            
               (2)   Interdicțiile prevăzute la alineatul (1) nu aduc atingere executării, până la 24 august 2022 [JO: a se introduce data: 6 luni de la adoptarea prezentului act], a contractelor încheiate înainte de 23 februarie 2022 [JO: a se introduce DATA ADOPTĂRII prezentului act] sau a contractelor accesorii necesare pentru executarea unor astfel de contracte.
            
            
               (3)   Se interzice participarea în cunoștință de cauză sau deliberată la activități care au drept obiect sau efect eludarea interdicțiilor menționate la alineatul (1).
            
         
         
            Articolul 10
            Prezenta decizie intră în vigoare în ziua următoare datei publicării în Jurnalul Oficial al Uniunii Europene.
            Prezenta decizie se aplică până la 24 februarie 2023 [JO: a se introduce data: 1 an de la adoptarea prezentului act].
            Prezenta decizie se reexaminează permanent. Prezenta decizie se reînnoiește sau se modifică, după caz, în cazul în care Consiliul consideră că obiectivele sale nu au fost îndeplinite.
         
         
            Adoptată la Bruxelles, 23 februarie 2022
            
               
                  Pentru Consiliu
               
               
                  Președintele
               
               J.-Y. LE DRIAN